CELEX: 62021CN0815
Language: lv
Date: 2021-12-21 00:00:00
Title: Lieta C-815/21 P: Apelācijas sūdzība, ko 2021. gada 21. decembrī Amazon.com, Inc., Amazon Services LLC, Amazon EU Sàrl, Amazon Europe Core Sàrl iesniedza par Vispārējās tiesas (pirmā palāta) 2021. gada 14. oktobra rīkojumu lietā T-19/21 Amazon.com u.c./Komisija

21.2.2022   
            
            
               LV
            
            
               Eiropas Savienības Oficiālais Vēstnesis
            
            
               C 84/31
            
         
      Apelācijas sūdzība, ko 2021. gada 21. decembrīAmazon.com, Inc., Amazon Services LLC, Amazon EU Sàrl, Amazon Europe Core Sàrl iesniedza par Vispārējās tiesas (pirmā palāta) 2021. gada 14. oktobra rīkojumu lietā T-19/21 Amazon.com u.c./Komisija
      (Lieta C-815/21 P)
      (2022/C 84/42)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzējas: Amazon.com, Inc., Amazon Services LLC, Amazon EU Sàrl, Amazon Europe Core Sàrl (pārstāvji: A. Komninos, dikigoros, G. Tantulli, abogado)
      
         Otra lietas dalībniece: Eiropas Komisija
      
         Prasījumi
      
      Apelācijas sūdzības iesniedzēju prasījumi Tiesai ir šādi:
      
                  —
               
               
                  atcelt pārsūdzēto rīkojumu;
               
            
                  —
               
               
                  pilnībā noraidīt iebildi par nepieņemamību;
               
            
                  —
               
               
                  nodot lietu atpakaļ Vispārējai tiesai prasības izskatīšanai pēc būtības.
               
            
         Pamati un galvenie argumenti
      
      Apelācijas sūdzības iesniedzējas apgalvo, ka ar pārsūdzēto rīkojumu ir pārkāpts LESD 263. pants, jo tajā ir secināts, ka prasībā apstrīdētais pasākums nav radījis tiesiskas sekas. Šāds pārkāpums ir Regulas 1/2003 (1) 11. panta 6. punkta, – kurā uzņēmumiem ir piešķirta tiesiska aizsardzība pret paralēlām pretmonopola procedūrām, kuras īsteno Komisija un valstu konkurences iestādes, – kļūdainas interpretācijas rezultāts. Pārsūdzētajā rīkojumā nav atzīts, ka ar apstrīdēto pasākumu Amazon tika liegta šī aizsardzība.
      
         (1)  Padomes Regula (EK) Nr. 1/2003 (2002. gada 16. decembris) par to konkurences noteikumu īstenošanu, kas noteikti Līguma 81. un 82. pantā (OV 2003, L 1, 1. lpp.).